
POGODBA O OPRAVLJANJU DOGOVORJENIH POSTOPKOV

št. _____________
ki jo sklepajo: 

ELEKTRO MARIBOR, podjetje za distribucijo električne energije d.d.

Naslov: Vetrinjska ulica 2, 2000 MARIBOR

ki ga zastopa predsednik nadzornega sveta: Samo Iršič 

ID za DDV: SI46419853

Matična št.: 5231698000

(v nadaljnjem besedilu »naročnik«) 

in 

Naziv ponudnika: 
Naslov ponudnika: 
ki ga zastopa: 
ID za DDV: 

Matična št.: 
(v nadaljnjem besedilu »izvajalec«).

I. Predmet pogodbe 

1. člen

Pogodbeni stranki ugotavljata, da je naročnik izvedel postopek oddaje javnega naročila v skladu s 40. členom Zakona o javnem naročanju (Uradni list RS, št. 91/15, Uradni list Evropske unije, št. 307/15, 307/15, 337/17, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 - ZZUOOP, 175/20 - ZIUOPDVE, 15/21 - ZDUOP, 112/21 - ZNUPZ, 206/21 - ZDUPŠOP, 121/21, 10/22 - v nadaljevanju ZJN-3) JNXXX za potrebe družbe ELEKTRO MARIBOR, podjetje za distribucijo električne energije, d.d. (Elektro Maribor d.d.):

IZVAJANJE REVIZIJSKIH STORITEV SKUPINE ELEKTRO MARIBOR ZA OBDOBJE 2022-2026
Izvajalec bo za naročnika obravnaval posebne zakonske zahteve pri reviziji računovodskih izkazov delodajalca, ki zaposluje invalide – stališče 17 Agencije za javni nadzor nad revidiranjem (Uradni list RS številka 97/20), za leti 2020 in 2021.
2. člen

S to pogodbo se pogodbeni stranki dogovorita o splošnih in posebnih pogojih izvedbe naročila. Celotna razpisna dokumentacija naročila iz 1. člena te pogodbe in izvajalčeva ponudba številka: _________________________________, sta sestavni del te pogodbe. 

3. člen

Pogodba se sklene za poslovna leta, ki se končajo 31.12.2022, 31.12.2023, 31.12.2024, 31.12.2025 in 31.12.2026. V primeru, da je pogodba finančno realizirana pred potekom tega obdobja, se pogodba prekine ob finančni realizaciji pogodbe. 

Pogoji te pogodbe so veljavni za čas trajanja pogodbe. Spreminjajo se lahko le s pisnim aneksom, ki ga skleneta pogodbeni stranki in se ne morejo spremeniti za nazaj. Nedogovorjena sprememba cene ima za posledico prekinitev pogodbe. 

II. Postopek opravljanja dogovorjenih postopkov

Izvajalec bo dogovorjene postopke opravil v skladu z vsemi Mednarodnimi standardi revidiranja (MSR), vkljucno z MSR 250 – Upoštevanje zakonov in drugih predpisov pri reviziji racunovodskih izkazov, kar bo označil v svojem poročilu.

III. Pogodbena vrednost 

4. člen

Predmet te pogodbe je Revidiranje na podlagi posebnih zakonskih zahtev pri reviziji računovodskih izkazov delodajalca, ki zaposluje invalide – stališče 17 Agencije za javni nadzor nad revidiranjem (Uradni list RS številka 97/20), za leti 2020 in 2021 v skladu z zakonom in razpisnimi pogoji.
Pogodbena vrednost znaša: _________ EUR brez DDV oz. _________________EUR brez DDV za posamezno poslovno leto, ki je predmet te pogodbe.
*DDV se obračuna z zakonsko določeno stopnjo. 

Pogodbena vrednost vsebuje vse elemente cene. Cena storitev je oblikovana v skladu s smernicami za oblikovanje cen revizijskih storitev, ki jih je sprejel Slovenski inštitut za revizijo ter na osnovi ocenjene porabe časa revizijske delovne skupine, in je v sorazmerju s stopnjo odgovornosti posameznega člana delovne skupine in njegovo strokovno usposobljenostjo.

Neupoštevanje pogodbenih določil ima za posledico prekinitev pogodbe. 

IV. Rok izvedbe

5. člen 

Rok izvedbe pogodbenih obveznosti je potrebno izpolniti skladno s priloženo časovnico.  

V. Način in rok plačila 

6. člen

Pogodbeni stranki se dogovorita za plačilo v roku 30-ih dni po izstavljenem računu, ki ga bo izvajalec izstavil po opravljeni storitvi.  
Pogodbeni stranki soglašata, da je za izvedbo dogovorjenih postopkov, spoštovanje rokov in izročitev poročila  po tej pogodbi pomembno spoštovanje dogovorjene dinamike plačil.

V primeru zamude plačila izvajalec zaračuna zamudne obresti na zapadle zneske v skladu z zakonodajo in predpisi za zamudne obresti. Te obresti se zaračunajo od dneva zapadlosti plačila. Izvajalec si prav tako pridrži pravico, da zadrži izdajo poročila, ki je predmet te pogodbe, dokler niso plačani vsi neporavnani zneski.

V primeru razrešitve izvajalec pripravi obračun do takrat opravljenih ur, znesek obračuna pa naročnik plača v 8-ih dneh po predložitvi obračuna.

Naročnik bo izvajalcu plačal storitve na transakcijski račun.

VI. Izvedba dogovorjenih postopkov

7. člen

Izvajalec bo preveril izračun kazalnikov v skladu z določili pogodbe in se prepričal, da so finančne zaveze izračunane na osnovi revidiranih računovodskih izkazov za leto, ki se je končalo 31.12.2022, 31.12.2023, 31.12.2024, 31.12.2025 in 31.12.2026.
VII. Podizvajalske pogodbe in zavarovanje plačil podizvajalcem 
8. člen

Izvajalec ne bo za izvedbo pogodbenih obveznosti  vključil nobenega podizvajalca.
VIII. Pogodbene kazni

9. člen

Če izvajalec po lastni krivdi ne bi opravil storitev v pogodbenem roku, je dolžan plačati naročniku pogodbeno kazen v višini 0,5 (pol) % od vrednosti naročila za vsak zamujen koledarski dan, do največ 10 (deset) % te vrednosti. 

Plačilo pogodbene kazni ne odveže izvajalca od izpolnitve njegovih pogodbenih obveznosti in poplačila celotno nastale škode v skladu z Obligacijskim zakonikom.

IX. Poročanje in odgovornost za poročilo

10. člen

Po zaključku izvedbe dogovorjenih postopkov bo izvajalec naročniku izročil poročilo v slovenskem jeziku in angleškem jeziku v enem izvodu.
Izvajalec odgovarja za poročilo o opravljenih dogovorjenih postopkih v skladu z določbami

Zakona o revidiranju.

X. Posebne obveznosti izvajalca in naročnika

11. člen

Izvajalec se obvezuje, da bo: 

· opravil pogodbene obveznosti strokovno, pravilno, vestno in kvalitetno v skladu z veljavnimi dogovori, soglasji, standardi in zakoni ter da bo sproti obveščal naročnika o tekoči problematiki in nastalih situacijah, ki bi lahko vplivale na izvršitev prevzetih obveznosti,

· izvedel dela v dogovorjenem roku,

· skrbno varoval poslovno tajnost naročnika, 

· skrbno, kot tajne varoval vse ostale informacije, vsa dejstva in okoliščine za katere je izvedel pri opravljanju dogovorjenih postopkov in s katerimi se bo srečal v okviru svojega dela, razen v primerih, ki jih določa Zakon o revidiranju, 

· upošteval zahteve in določila javnega naročila.

12. člen

Naročnik se obvezuje, da bo: 

· dal izvajalcu v dogovorjenih rokih na razpolago potrebno dokumentacijo oziroma informacije v zvezi s pogodbenimi obveznostmi, 

· sodeloval s izvajalcem pri določilih pogodbe z namenom, da bo le ta pogodbene obveznosti opravljal v obojestransko korist in zadovoljstvo, 

· tekoče obveščal izvajalca o vseh spremembah in novo nastalih situacijah, ki bi lahko vplivale na izvršitev pogodbenih obveznosti, 

· enako zanesljivo kot zahteva od izvajalec, tudi sam varoval poslovno tajnost izvajalca in bo v tajnost obdržal tudi druge in informacije in dokumente, če bo izvajalec to posebej zahteval. 

XI. Predstavniki naročnika in izvajalca

13. člen

Skrbnik pogodbe s strani naročnika je ________________. 

Za nadzor nad izvajanjem pogodbe s strani izvajalca skrbi  ______________________.

Spremembo predstavnikov je treba pisno javiti v treh dneh. Predstavniki pogodbenih strank nimajo pravice spreminjati pogodbenih obveznosti. 

XII. Višja sila 

14. člen 

Izvajalec in naročnik sta prosta odgovornosti za škodo, ki bi nastala zaradi neizpolnitve ali zamude pri izpolnjevanju pogodbenih obveznosti, če so po sklenitvi pogodbe nastale okoliščine, ki jih nista mogla predvideti, preprečiti, niti jih odpraviti, oziroma se ogniti-višja sila. Pogodbene stranke se pisno obvestijo o nastanku in prenehanju višje sile najkasneje v 3 dneh od njenega nastanka, oziroma izjemoma od njenega prenehanja. K pisnemu obvestilu morata predložiti verodostojne dokaze o nastanku in trajanju višje sile.

XIII. Protikorupcijska klavzula

15. člen 

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

16. člen 

V primeru, da se ugotovi, da je izvajalec v ponudbi podal lažno izjavo o sorodstvenih vezeh z zaposlenim v družbi naročnika, je ta pogodba nična.

XIV. Reševanje sporov 

17. člen 

Pogodbeni stranki se dogovorita, da bosta morebitne spore iz te pogodbe reševali sporazumno. V kolikor se o nastalem sporu ne moreta dogovoriti, je za reševanje sporov iz te pogodbe pristojno sodišče v Mariboru po slovenskem pravu.

XV. Pogoji veljavnosti pogodbe

18. člen 

Pogodba stopi v veljavo, ko jo podpišeta obe pogodbeni stranki in pod pogojem da skupščina družbe imenuje pooblaščeno revizijsko družbo. 

XVI. Končne določbe

19. člen 

Pogodbeni stranki se obvezujeta, da bosta naredili vse, kar je potrebno za izvršitev pogodbe in da bosta ravnali kot dobra gospodarja. 

V primeru nastopa spremenjenih okoliščin lahko pogodbeni stranki z določili Obligacijskega zakonika predlagata spremembo ali razvezo pogodbe.

V primeru, da ponudnik ne bo izpolnil katere izmed pogodbenih obveznosti, ima naročnik pravico takoj, brez odpovednega roka, odpovedati pogodbo.

Pogodba je sestavljena in podpisana v dveh (2) izvodih, od katerih prejme vsaka od pogodbenih strank po en (1) izvod.

Priloga:

- ponudba št. 

- Časovni okvir oz. načrt izvajanja storitev

Datum podpisa:                                                                       
Datum podpisa: 

IZVAJALEC:





        
NAROČNIK: 

Priloga  k pogodbi številka _________________: Časovni okvir oz. načrt izvajanja storitev
Rok izvajanja pogodbenih obveznosti za posamezno poslovno leto je v času izvajanja zaključne revizije in poročilo, ki je predmet te pogodbe mora biti izdano najkasneje do 15.04.2023 za sodila za leto končano 31.12.2022, do 15.04.2024 za sodila za leto končano 31.12.2023, do 15.04.2025 za sodila za leto končano 31.12.2024, do 15.04.2026 za sodila za leto končano 31.12.2025, do 15.04.2027 za sodila za leto končano 31.12.2026.  
